dh-unibe/image-text_koenigsfelden-charters-post-1500 huggingface dataset:
Allen, die disen brief lesent odˀ hoͤrent lesen, kùnd ich, hˀ Heinrich von dem Steine, rittˀ, das ich dur got und dur mines
bruͦdˀ, seligen, sele heil, hern Ruͦdolfs vom Steine, ritters, geordenot und geben han der pͥorin und dem covente
von Oͤtenbach daz guͦt ze Bozen, ✳ lidig und lêre, daz sù es besetzen und entzetsen sun, ✳ das drie mùtte kernen giltet,
und einen mùtte bonen, ✳ und fùnf schillinger phen̄ingen, das an Walthers ab dem Weg guͦt stozet ✳ und ✳ Heinrich
und Burkart, sin bruͦder, buwet ✳ und stozet an Aemigis guͦt von Loͧfenberg, das sù ellù jar von dem selben
guͦte nemen sùlen ein phunt phen̄ingen, Zùrich gengˀ und gebˀ mùnze. ✳ von den selben len lùten, die daz guͦt
buwents und swas uf dem selben guͦtz me wirtz, denne ein phunt, das sùlen wir dem vor genanten hˀn Heinrich von dem Stein, rittˀ, geben ald sinen erben. ✳ were abˀ, das der vor genante ✳ her Heinrich vō Stein,
rittˀ, das vor genante guͦt ✳ er oder sin erben wider koͧffen woltin, ✳ so sùlin wirs inen geben, ✳ wider ze koͧfen, ✳
umbe zweinzig phunt phenīge Zùrich geber mùnze. ✳ und wirt es gekoͧfet wider ✳ vor sant Johannes tult,
so sol inen der zins beliben uf dem guͦte, ✳ wurde es aber wider gekoͧfet nach sant ✳ Johannes tult, so sun wir
den zins nemen uf dem vor genanten guͦte. ✳ und swenne wir ze sant Martis tult ùnsern gewissen botten,
oder dar nach, ✳ senden ze den selben len lùten, ✳ die das guͦt buwent, ✳ so sùlent sù ùns weren ✳ ein phund phennīge, an alle wider rede und allen uf zug. ✳ und zeinem offen urkùnde, das dis war und stete belibe
der vor geschriben dingen, ✳ so gibe ich den vor genanten vroͧwen mī ingesigel an disen brief, ✳ offenlich. ✳
dis beschach ze Zùrich, und wart oͧch dirre brief geben, ✳ do man von gottes gebùrte zalte, ✳ drùzehen hundert ✳
jar, und dar nach in dem vierzehenden jare, ✳ an dem sechzehenden tage, ✳ merzen des manodes, und waren
ze gegene hˀ Ruͦdolf von Hùnoberg, rittˀ, ✳ und hˀ Goͤtvrit von Hùnobˀg, rittˀ, und andˀ vil erbˀ gezùgen. ✳
Königsf. 33
Staatsarchiv
AARGAU
Boͤtzen iij
umb ein guͦt gilt
iij mt kn̄ ✳ j mt bon̄ v  d₎
✳ K ✳
✳ P ✳ 26 ✳
stat recht
vō dem Steͥne jarzit ✳
Boͤzzen ✳